የአማራ ክልል የመሥተዳድር ምክር ቤት የኮሮና ቫይረስን ለመከላከል 150 ሚሊዮን ብር እንዲመደብ ውሳኔ አስተላለፈ፡፡
ባሕር ዳር፡ መጋቢት 09/2012 ዓ.ም (አብመድ) የአማራ ክልል የመሥተዳድር ምክር ቤት 5ኛ ዙር 5ኛ ዓመት የሥራ ዘመን 9ኛ አስቸኳይ ስብሰባውን ዛሬ አካሂዷል፡፡በአስቸኳይ ስብሰባው የኮሮና ቫይረስን ለመከላከል የተደረገውን ዝግጅትና እየተከናወኑ የሚገኙ ተግባራት አፈፃፀም በምን ደረጃ ላይ እንደሚገኙ ገምግሟል፡፡ምክር ቤቱ የኮሮና ቫይረስን ለመከላከል አስፈላጊ ናቸው ያላቸውን ውሳኔዎች እንዳስተላለፈም የአማራ ክልል ጤና ጥበቃ ቢሮ ኃላፊ መልካሙ አብቴ (ዶክተር) አሳውቀዋል፡፡ በተላለፈው ውሳኔም ለቅድመ መከላከል የሚውል 150 ሚሊዮን ብር እንዲመደብ ውሳኔ አስተላልፏል፡፡ ከተለያዩ አካላት በዓይነትና በገንዘብ ሀብት የሚያሰባስብ ኮሚቴም አዋቅሯል፡፡ በሽታውን ለመከላከልም ሆነ ለማከም የሚውለውን ገንዘብ በተመለከተም ውሳኔ የሚያስተላልፍ ኮማንድ ፖስት መዋቀሩን ዶክተር መልካሙ አስታውቀዋል፡፡